
Text rozhodnutia
Súd: Krajský súd Bratislava Spisová značka: 1K/28/2000 Identifikačné číslo súdneho spisu: 1000898052 Dátum vydania rozhodnutia: 23. 04. 2014 Meno a priezvisko sudcu, VSÚ: JUDr. Boris Tóth ECLI: ECLI:SK:KSBA:2014:1000898052.2 Uznesenie Krajský súd v Bratislave v konkurznej veci úpadcu: NOREA-PLUS, a.s. v likvidácii, Hollého 880, 908 51 Holíč, IČO: 36 218 863, s ustanoveným správcom konkurznej podstaty: JUDr. Ján Malicher, Bajzova 12, 821 08 Bratislava, adresa na doručovanie: 906 35 Plavecký Mikuláš 200, o návrhu na zrušenie konkurzu, takto r o z h o d o l : Súd zrušuje konkurz vyhlásený uznesením č.k. 1K/28/2000-57 zo dňa 21.09.2000 po splnení rozvrhového uznesenia. Súd zbavuje JUDr. Jána Malichera funkcie správcu konkurznej podstaty. o d ô v o d n e n i e : Konkurz na úpadcu bol vyhlásený uznesením č.k. 1K/28/2000-57 zo dňa 21.09.2000, právoplatným 13.10.2000. Za správcu konkurznej podstaty bol ustanovený JUDr. Ján Malicher. Správca konkurznej podstaty podaním doručeným súdu 31.03.2014 oznámil súdu, že splnil rozvrhové uznesenie, čo preukázal fotokópiami dokladov o úhrade. Súčasne navrhol, aby súd zrušil konkurz po splnení rozvrhového uznesenia a zároveň požiadal o zbavenie funkcie správcu konkurznej podstaty. V zmysle § 44 ods.1 písm. b/ zákona FZ ČaSFR č. 328/1991 Zb. o konkurze a vyrovnaní v znení neskorších predpisov (ďalej len ZKV), súd zruší konkurz, v ktorom nedošlo k potvrdeniu núteného vyrovnania po splnení rozvrhového uznesenia. Podľa ods. 4 citovaného ustanovenia, v uznesení o zrušení konkurzu zbaví súd správcu funkcie a rozhodne o jeho odmene a náhrade výdavkov, ak o nich ešte nerozhodol. V priebehu konkurzného konania bol speňažený všetok majetok zaradený do konkurznej podstaty úpadcu. Správca konkurznej podstaty splnil rozvrhové uznesenie č.k. 1K/28/2000-359 zo dňa 23.07.2009, o čom predložil fotokópie dokladov. Súd preto v zmysle citovaných ustanovení zrušil konkurz a správcu zbavil funkcie. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV), v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

